‘জয় কালী’ ধ্বনি, ‘রঘু ডাকাত’-এর প্রথম গানেই তোলপাড় নেটপাড়া

কলকাতা: কপালে রক্ততিলক, হাতে দৈত্যাকার খড়্গ। প্রথম ঝলকেই রঘুর ঝাঁজ বোঝালেন দেব। ‘জয় কালী’ ধ্বনি, ‘রঘু ডাকাত’ (Raghu Dakat)-এর পয়লা গানেই তোলপাড় নেটপাড়া। ‘রঘু ডাকাত’ রূপে পর্দায় দেবকে (Dev) দেখার জন্য মুখিয়ে সকলেই। চলতি বছর দুর্গাপুজোয় মুক্তি পেতে চলেছে ধ্রুব বন্দ্যোপাধ্যায় পরিচালিত সিনেমা ‘রঘু ডাকাত’। এবার দেব অভিনীত ‘রঘু ডাকাত’ ছবিতে নায়কের লুক সামনে এল।

প্রথম ঝলকে দেখা গিয়েছিল ইংরেজ আমলের বাংলার বেশ কিছু মুহূর্ত। ঘোড়ায় চড়ে যুদ্ধের দৃশ্য, একের পর এক নৃশংস হত্যা থেকে শুরু করে গোটা গ্রাম জ্বলে যাওয়ার ছবি। সমস্ত অন্ধকার ভেদ করে বেরিয়ে আসছে ‘রঘু ডাকাত’। নিজের হাতেই কপালে এঁকে নিল সে সিঁদুরের প্রলেপ। দেবকে এমন রূপে দেখে মুগ্ধ নেটিজেনরা। খর্গ হস্ত রঘু ডাকাতের রূপ দেখে শিহরিত হতে হয়। রঘু ডাকাত চরিত্রে দেবের এই অসামান্য লুক রীতিমতো মুগ্ধ করেছিল দর্শকদের।

আরও পড়ুন: বক্স অফিসে টক্কর রজনীকান্ত-হৃতিকের, এগিয়ে কে !

বক্সঅফিস কাঁপাচ্ছে দেবের ছবি ‘ধূমকেতু’ আর তার মাঝেই দেবের বহুল প্রতীক্ষিত আর এক ছবি রঘু ডাকাতের প্রথম গান এল প্রকাশ্যে। কপালে সিঁদুর চাদরে ঢাকা মুখ! ‘রঘু ডাকাত’ লুকে কৌতূহলের পারদ চড়িয়েছিলেন টলিউড সুপারস্টার দেব। মাতৃভূমি রক্ষার্থে ব্রিটিশ শাসনের বিরুদ্ধে কীভাবে গর্জে উঠেছিলেন দুস্থদের রবিনহুড রঘু? সেই ঝলকই ঝরা পড়েছিল টিজারে। আর এবার ‘জয় কালী’ গানটির মিউজিক ভিডিও প্রকাশ্যে এনে উন্মাদনার পারদ আরও চড়ালেন দেব-ধ্রুব জুটি। গানের সুর রথিজিৎ ভট্টাচার্যের। কথা সুগত গুহর এবং ‘জয় কালী’ গানটি গেয়েছেন ঈশান মিত্র, শ্রেয়া ভট্টাচার্য ও রথিজিৎ ভট্টাচার্য। ব তো বটেই তাছাড়াও এই গানে দেখা মিলেছে রূপা গঙ্গোপাধ্যায় ও সোহিনী সরকারের। একেবারে অন্য মেজাজে ধরা দিয়েছেন নায়িকারা। ভক্তি ও শক্তির মেলবন্ধন এই গানকে এক অন্য মাত্রা দিয়েছে। দেবের ‘ঢাকের তালে’ থেকে ‘তুমি যে মা’র মত গান না হলে পুজো প্যান্ডেলের আনন্দ জমে না। আর এবার সেই তালিকায় এই গান যে জায়গা করে নিতে চলেছে তা বলাই বাহুল্য।

অন্য খবর দেখুন